Diari Oficial de la Generalitat Valenciana


Sumari del DOGV 2329, del 19-08-1994 (1994/832220)

ACORD de 21 de juny de 1994, del Govern Valencià, pel qual s'aproven els comptes corresponents a l'exercici 1993, de Promocions Públiques Esportives, SA, i també la dissolució d'aquesta societat.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1994/06/21/(1)/dof/vci/html**

### Dades del document

Número de DOGV
:   2329

Data del DOGV
:   19-08-1994

Secció del DOGV
:   DISPOSICIONS GENERALS

Número del document
:   1994/832220


Data del document
:   21-06-1994

Organisme emissor
:   Conselleria de Cultura

Tipus de document
:   Acord

ACORD de 21 de juny de 1994, del Govern Valencià, pel qual s'aproven els comptes corresponents a l'exercici 1993, de Promocions Públiques Esportives, SA, i també la dissolució d'aquesta societat. [94/5580]  
El Govern Valencià, en la reunió del dia 21 de juny de 1994, va adoptar l'acord següent:  
El Govern Valencià, reunit a Valencia el dia 21 de juny de 1994, com a Junta Universal d'Accionistes de Promocions Públiques Esportives, SA, accepta els següents punts de l'ordre del dia de la sessió:  
1. Aprovació dels comptes anuals de l'exercici econòmic de 1993 i l'informe de gestió d'aquest exercici.  
2. Aplicació, de resultats.  
3. Dissolució, com a conseqüència de l'Acord del Govern Valencià de 9 de novembre de 1993, de Promocions Públiques Esportives, SA.  
4. Designació de liquidadors de la societat Promocions Públiques Esportives, SA, amb les facultats de l'article 272 del text refós de la Llei de Societats Anònimes.  
5. Autorització al president del Consell d'Administració per a realitzar els actes necessaris per a l'execució dels anteriors punts de l'ordre del dia, atorgant per a això, si s'escau, les escriptures públiques oportunes i instant la inscripció d'aquestes en el Registre Mercantil.  
6. Autorització al secretari del Consell d'Administració per a certificar el contingut de l'acta d'aquesta Junta Universal d'Accionistes i dels acords presos.  
Es troben presents tots els socis de la societat, ja que es tracta d'una empresa pública de la Generalitat Valenciana en què aquesta és el soci únic.  
Després de les oportunes deliberacions i com que no hi ha intervencions la constància de les quals se sol·licite, el Govern Valencià, com a Junta Universal d'Accionistes de Promocions Públiques Esportives, SA, per unanimitat,  
ACORDA:  
Primer  
Aprovar els comptes anuals de l'exercici econòmic 1993, que comprenen el balanç, els comptes de resultats i la memòria, i també l'informe de gestió de l'esmentat exercici.  
Segon  
Aplicar el resultat de l'exercici en els termes següents:  
Bases de repartiment Pessetes  
Beneficis 1.259.310  
Distribució  
Cal compensar pèrdues   
anuals d'exercicis anteriors 1.259.310  
Tercer  
Dissoldre, com a conseqüència de l'Acord del Govern Valencià de 9 de novembre de 1993, Promocions Públiques Esportives, SA, que d'ara endavant i mentre dure la liquidació, afegirà al seu nom la frase "en liquidació", i cessaran els administradors en la representació de la societat per a fer nous contractes i contraure noves obligacions.  
Quart  
Designar liquidadors de la societat, amb les facultats de l'article 272 del text refós de la Llei de Societats Anònimes:  
- Sra. María Pilar Pedraza Martínez, de nacionalitat espanyola, major d'edat, casada, amb DNI 19.553.977, nascuda el 13 d'octubre de 1951 a Toledo, veïna de Valencia i amb domicili al carrer Calatrava, núm. 4-4ª.  
- Sr. José Antonio Chapa López, de nacionalitat espanyola, major d'edat, casat, amb DNI 98.345.309,nascut el 18 de novembre de 1951, veí de la Vila Joiosa, carrer Colom, núm. 65.  
- Sr. José Salvador Martínez Ciscar, espanyol, major d'edat, casat, amb DNI 36.698.412, nascut el 24 de desembre de 1956, veí de Valencia, el Saler, Avinguda de la Gola de Pujol, nucli 5, torre 5.  
Cinqué  
Autoritzar el president del Consell d'Administració a realitzar tots els actes necessaris per a l'execució dels acords d'aquesta reunió, atorgant per a això, si s'escau, les corresponents escriptures públiques i instant la inscripció d'aquestes en el Registre Mercantil.  
Sisé  
Autoritzar el secretari del Consell d'Administració a certificar el contingut de l'acta d'aquesta Junta Universal d'Accionistes i dels acords presos.  
Aquests Acords es transcriuen literalment  
Com que no s'han debatut més assumptes que els ressenyats en l'ordre del dia, s'aprova aquesta acta de la Junta Universal d'Accionistes de Promocions Públiques Esportives, SA.  
Aquest Acord serà publicat en el Diari Oficial de la Generalitat Valenciana.  
Valencia, 21 de juny de 1994  
El conseller secretari del Govern Valencià,  
LUIS BERENGUER FUSTER


Còpia Permalink ELI